
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΕΒΡΑΪΚΟ ΜΟΥΣΕΙΟ ΤΗΣ ΕΛΛΑΔΟΣ» και κύρωση του ορ¬ 
γανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κύρωση καταρτισθέντων Πινάκων Αγωνιστών Εθνικής Αντίστασης 
από την Πρωτοβάθμια Επιτροπή Κρίσεως του άρθρ. 9 του 
379/83 Π. Δ/τος (ΦΕΚ Α' 136) της Νομαρχίας Αιτωλίας και 

Ακαρνανίας. 2 

Καθορισμός των τεχνικοοικονομικών και λοιπών στοιχείων για το 
χαρακτηρισμό των επενδύσεων του Ν. 1775/1988 (ΦΕΚ 
101/Α) ως «Υψηλής Τεχνολογίας και Καινοτομίας» των απαι- 
τουμένων δικαιολογητικών που συνοδεύουν την αίτηση των 
Εταιρειών Παροχής Επιχειρηματικού Κεφαλαίου για επιχορή¬ 
γηση, των διαδικασιών της επιχορήγησης του Δημοσίου, του 
τρόπου καταβολής της επιχορήγησης και ελέγχου των επενδύ¬ 
σεων αυτών. 3 

Τροποποίηση της Γ/3697/25.2.1988 απόφασης του Υπουργού 
Εθνικής Οικονομίας, όπως τροποποιήθηκε, για την «Ανασύ¬ 
σταση και Ανασυγκρότηση Περιφερειακών Γνωμοδοτικών Επι¬ 
τροπών, σύμφωνα με το άρθρο 8 του Ν. 1262/82, όπως ισχύει, 


και καθορισμός της διαδικασίας λειτουργίας τους» . 4 

Τροποποίηση αδείας λειτουργίας εργοστασίου παραγωγής φαρμα¬ 
κευτικών και ενέσιμων κτηνιατρικών, προϊόντων, της ΚΟΠΕΡ 

Α.Ε. στον Δήμο Αθηναίων του Νομού Αττικής. 5 

Σύσταση Αναπτυξιακού Συνδέσμου «ΝΟΤΙΟ ΜΑΛΕΒΥΖΙ» Ν. Ηρα¬ 
κλείου .. 6 


Αθηνών» και το Σωματείο «Σύλλογος Φίλων Εβραϊκού Μουσείου Ελλά¬ 
δος», σύστησαν κοινωφελές ίδρυμα με την επωνυμία «ΕΒΡΑΪΚΟ ΜΟΥ¬ 
ΣΕΙΟ ΤΗΣ ΕΛΛΑΔΟΣ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Τις από 12.12.1985 και 18.9.1986 γνωμοδοτήσεις του Συμ¬ 
βουλίου Εθνικών Κληροδοτημάτων. 

4. Την υπ’ αριθμ. 4460/1988 απόφαση του Συμβουλίου της Επι¬ 
κράτειας. Με πρόταση της Υπουργού Πολιτισμού και του Υπουργού Οι¬ 
κονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΕΒΡΑΪΚΟ ΜΟΥΣΕΙΟ ΤΗΣ ΕΛΛΑΔΟΣ» που έγινε από τα 
Ν.Π.Δ.Δ. «Κεντρικόν Ισραηλιτικόν Συμβούλων Συντονισμού και Γνω- 
ματεύσεως» και «Ισραηλιτική Κοινότης Αθηνών», ως και το Σωματείο 
«Σύλλογος Φίλων Εβραϊκού Μουσείου», με την αριθμ. 73584/ 
13.12.1984 πράξη του συμβολαιογράφου Αθήνας Ιωάννη Μιχ. Ρώτη, 
όπως αυτή τροποποιήθηκε με την αριθμ. 5674/26.8.1986 πράξη της 
συμβολαιογράφου Αθήνας Μαρίας Χάρη - Νικηφοράκη. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Πολιτισμού και Οι¬ 
κονομικών και διέπεται από τις διατάξεις των παραπάνω συστατικών 
του πράξεων, του παρακάτω οργανισμού, του Α.Ν. 2039/39 και των 
διαγραμμάτων που εκδόθηκαν ή θα εκδοθούν, σε εκτέλεση του νόμου 
τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 

τος τούτου, που αποτελείται από δώδεκα (12) άρθρα και καταχωρίζεται 
παρακάτω: · 

ΟΡΓΑΝΙΣΜΟΣ 


Διόρθωση Σφάλματος 

Διόρθωση σφαλμάτων στη Φ 430/οικ. 407/13.2.89 απόφαση 
Υπουργού Υγείας Πρόνοιας και Κοιν. Ασφαλίσεων. 7 


Διοίκησης και διαχείρισης του κοινωφελούς ιδρύματος με την επωνυ¬ 
μία «ΕΒΡΑΪΚΟ ΜΟΥΣΕΙΟ ΤΗΣ ΕΛΛΑΔΟΣ». 

Άρθρο 1 


Δ ΙΑΤΑΓΜΑΤΑ 

(!) 

Έγκριση σύστασης του κοινωφελούς ιδρύματος με την επωνυμία 
«ΕΒΡΑΪΚΟ ΜΟΥΣΕΙΟ ΤΗΣ ΕΛΛΑΔΟΣ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 73584/13.12.1984 πράξη του συμβολαιογράφου 
Αθήνας Ιωάννη Μιχ. Ρώτη, όπως αυτή τροποποιήθηκε με την αριθμ. 
5674/26.8.1986 πράξη της συμβολαιογράφου Αθήνας Μαρίας Χάρη 
- Νικηφοράκη, με την οποία τα Ν.Π.Δ.Δ. «Κεντρικόν Ισραηλιτικόν Συμ- 
βούλιον Συντονισμού και Γνωματεύσεως» και «Ισραηλιτική Κοινότης 


Μορφή - Επωνυμία - Έδρα - Σφραγίδα 

1. Το Κοινωφελές ίδρυμα με την επωνυμία «ΕΒΡΑΪΚΟ ΜΟΥΣΕΙΟ 
ΤΗΣ ΕΛΛΑΔΟΣ» που συστήθηκε από τα Ν.Π.Δ.Δ. «Κεντρικόν Ισραηλι- 
τικόν Συμβούλων Συντονισμού και Γνωματεύσεως» και «Ισραηλιτική 
Κοινότης Αθηνών», ως και το Σωματείο «Σύλλογος Φίλων Εβραϊκού 
Μουσείου Ελλάδος» με την αριθμ. 73584/13.12.1984 πράξη του 
συμβολαιογράφου Αθήνας Ιωάννη Μιχ. Ρώτη, όπως αυτή τροποποιή¬ 
θηκε με την αριθμ. 5674/26.8.1986 πράξη της συμβολαιογράφου 
Αθήνας Μαρίας Χάρη - Νικηφοράκη, αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις των παραπάνω συστατικών 
πράξεων, του παρόντος οργανισμού, του Α.Ν. 2039/39, όπως κάθε 
φορά ισχύει ο νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου αυτού. 

2. Έδρα του ιδρύματος είναι η Αθήνα. \ 

3. Η σφραγίδα του ιδρύματος είναι στρογγυλή και αναγράφευπεριμε- 
τρικά μέσα σε πλαίσιο, την επωνυμία και την έδρα του ιδρύματος και στο 

μέσον αυτής φέρει απεικόνιση του σήματος του Μουσείου. 

Άρθρο 2 
Σκοποί 

Σκοποί του ιδρύματος είναι: 

α) Η συλλογή, καταγραφή και έγγραφη τεκμηρίωση του.υλικού και 
των γραπτών μαρτυριών, σχετικών με την ιστορία των Εβραίων της 
Ελλάδας, από τους αρχαίους χρόνους μέχρι τη σύγχρονη εποχή, ως και 
η διατήρηση και αποθήκευση των διαφόρων έργων, κατά τρόπο άψογο, 
ορθό και επαγγελματικό. 

β) Η προβολή και διάδοση στοιχείων της ιστορίας και τέχνης των 
Εβραίων, με τη δημιουργία μόνιμης έκθεσης στο «ΕΒΡΑΪΚΟ ΜΟΥ¬ 
ΣΕΙΟ», με τα έργα τέχνης και λαογραφικά αντικείμενα που τώρα υπάρ¬ 
χουν, ως και με εκείνα που πρόκειται ν’ αποκτηθούν στο μέλλον. 

γ) Η έκθεση των συλλογών του Μουσείου κατά τρόπο κατανοητό, 
τόσο για τους Έλληνες, όσο και για τους ξένους. 

δ) Η διενέργεια εκδηλώσεων, όπως διαλέξεων, εκδόσεων και παρου¬ 
σιάσεις έργων. 

ε) Η χορήγηση βραβείων ή υποτροφιών σε άτομα που διακρίθηκαν ή 
διακρίνονται για την καλλιτεχνική ή συγγραφική ή λαογραφική δραστη¬ 
ριότητα, σε σχέση με τον σκοπό του Μουσείου. 

στ) Η εκπλήρωση κάθε άλλου, κατά την κρίση του Διοικητικού Συμ¬ 
βουλίου του ιδρύματος, κοινωφελούς σκοπού, που έχει σχέση με τη δρα¬ 
στηριότητα τούτου. 

' Άρθρο 3 
Περιουσία - Πόροι 

1. Περιουσία του ιδρύματος αποτελούν: 

α) Χρηματικό ποσό τριών εκατομμυρίων (3.000.000) δραχμών, το 
οποίο προσφέρει στο Ίδρυμα το «Κεντρικόν Ισραηλιτικόν Συμβούλων 
Συντονισμού και Γνωματεύσεως». 

β) Τα έργα τέχνης και κάθε είδους αντικείμενα (λαογραφικά κ.λπ.) 
που περιγράφονται αναλυτικά στους καταλόγους που είναι προσαρτημέ- 
νοι στη συστατική πράξη του ιδρύματος, τα οποία προσφέρει σ’ αυτό η 
«Ισραηλιτική Κοινότης Αθηνών». 

Τα παραπάνω αντικείμενα και έργα τέχνης είναι αναπαλλοτρίωτα 
και δεν δικαιούται το ίδρυμα να τα μεταβιβάσει για κανένα λόγο. Το 
Διοικητικό Συμβούλιο του ιδρύματος, με ειδική απόφασή του, μπορεί να 
επιτρέπει την προσωρινή μόνο έκθεση των έργων τέχνης σε άλλους χώ¬ 
ρους, έξω από το Μουσείο, τόσο στο εσωτερικό όσο και στο εξωτερικό, 
αλλά πάντοτε με τέτοιο τρόπο που να παρέχεται πλήρης ασφάλεια σ’ 
αυτά. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε τράπεζες ή άλλους πιστωτικούς 
οργανισμούς. 1 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές οποιουδήποτε φυσικού ή νομικού προσώ¬ 
που προς αυτό. 

Άρθρο 4 

Διοίκηση του ιδρύματος 

1. Το ίδρυμα διοικείται από επταμελές Διοικητικό Συμβούλιο που 
αποτελείται από τους κάθε φορά: 

α) Πρόεδρο του Κεντρικού Ισραηλιτικού Συμβουλίου Συντονισμού 
και Γνωματεύσεως ή το νόμιμο αναπληρωτή του. 

β) Πρόεδρο της Ισραηλιτικής Κοινότητας Αθηνών ή το νόμιμο ανα¬ 
πληρωτή του. 

γ) Πρόεδρο της Ισραηλιτικής Κοινότητας Θεσσαλονίκής ή το νόμιμο 
αναπληρωτή του. 

δ) Ένα μέλος με τον αναπληρωτή του που θα εκλέγεται από το Συνέ¬ 
δριο των Αντιπροσώπων των Ισραηλιτικών Κοινοτήτων, κάθε φορά που 
το Συνέδριο αυτό θα εκλέγει το Διοικητικό Συμβούλιο του Κ.Ι.Σ. 

ε) Τρία μέλη με τους αναπληρωτές τους που θα προέρχονται και θα 
υποδεικνύονται από το Σωματείο «Σύλλογος Φίλων Εβραϊκού Μουσείου 
. Ελλάδος» κάθε φορά που θα εκλέγεται το Διοικητικό Συμβούλιο αυτού. 

Τα μέλη του Διοικητικού Συμβουλίου του ιδρύματος των περιπτώ¬ 
σεων (δ) και (ε) μπορούν να εκλεγούν, να διορισθούν ή να υποδειχθούν εκ 
νέου ως μέλη του, μετά τη λήξη της θητείας τους, εφαρμοζομένων κατά 


τα λοιπά των διατάξεων του άρθρου 99 του Α.Ν. 2039/39. 

2. Από τα μέλη του Διοικητικού Συμβουλίου ορίζονται με πράξη τού¬ 
του, έπειτα από ψηφοφορία και με τριετή θητεία, ο Πρόεδρος, ο Αντι¬ 
πρόεδρος, ο Γ ενικός Γ ραμματέας και ο Ταμίας, ως και οι αναπληρωτές 
τους. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών και εφαρμόζονται ως προς τα λοιπά 
οι διατάξεις του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει κάθε δίμηνο και έκτακτα 
όποτε είναι απαραίτητο και το ζητήσει ο Πρόεδρος ή τρία από τα μέλη, 
με γραπτή αίτησή τους προς τον Πρόεδρο, πάντοτε όμως έπειτα από 
πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία του συνόλου των μελών του και σε περίπτωση ισοψηφίας 
υπερισχύει η γνώμη με την οποία συντάσσεται ο Πρόεδρος. 

7. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. Τα 
πρακτικά υπογράφονται από όλα τα μέλη που μετέχουν στη συνεδρίαση. 

8. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/39 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το Νόμο Αρχή (Υπουργό Οικονομικών ή Νομάρχη Διαμε¬ 
ρίσματος Αθήνας) τον προϋπολογισμό και απολογισμό του ιδρύματος, 
σύμφωνα με τις διατάξεις των άρθρων 101 και 102 του Α.Ν. 2039/39 
και του από 20.12.1939 Β.Δ/τος (ΦΕΚ 552/Α'/1939). Μαζί με τον 
απολογισμό καταρτίζεται, ψηφίζεται και υποβάλλεται και ο γενικός ισο¬ 
λογισμός του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του, προσδιορίζει τα δικαιώματα, τις υποχρε¬ 
ώσεις και τα ειδικότερα καθήκοντα αυτού, καθώς και την αμοιβή του, 
σύμφωνα με τους όρους των συλλογικών συμβάσεων εργασίας και τις 
διατάξεις της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

ε) Παρέχει με σχετική απόφασή του, σε ένα ή περισσότερα από τα 
μέλη του, ειδική συγκεκριμένη εξουσιοδότηση για να εκπροσωπήσουν το 
ίδρυμα προς κάθε τρίτο και πάντοτε μέσα στα όρια της εξουσιοδότησης 
αυτής. 

στ) Απονέμει τον τίτλο του επίτιμου μέλους σε πρόσωπα τα οποία με 
οποιοδήποτε τρόπο έχουν συμβάλει σημαντικά στην εκπλήρωση των 
σκοπών του ιδρύματος. 

ζ) Αναθέτει σε ένα ή περισσότερα μέλη του τη διενέργεια πρόχειρου 
διαγωνισμού για κάθε προμήθεια που γίνεται για κάλυψη αναγκών του 
ιδρύματος και μέχρι του ποσού που προβλέπεται από τις διατάξεις του 

άρθρου 90 παράγρ. 2 του Α.Ν. 2039/39, όπως τούτο ισχύει κάθε 
φορά. 

Άρθρο 6 

Καθήκοντα Προέδρου 

1. Ο Πρόεδρος του Διοικητικού Συμβουλίου τού ιδρύματος: 

α) Εκπροσωπεί τούτο στα Δικαστήρια, στις Αρχές, καθώς , και στις 
σχέσεις του με κάθε τρίτο, αυτοπροσώπως ή με πληρεξούσιό του που 
ορίζεται με απόφαση του Διοικητικού Συμβουλίου. . 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γ. Γραμματέα, την ημερήσια 
διάταξη των θεμάτων που θα συζητηθούν, την οποία και υπογράφει, 
θέμα που δεν περιλαμβάνεται σ’ αυτή δεν συζητείται, εκτός αν πρόκειται 
για επείγουσα υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως όποτε κρίνει σκόπιμο, να αναθέτει την εισήγηση διαφόρων 
θεμάτων σε άλλο μέλος του Διοικητικού Συμβουλίου. . 

ε) Αλληλογραφεί με τις Αρχές και υπογράφει όλα τα έγγραφα του 
Διοικητικού Συμβουλίου. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος και γε¬ 
νικά εκτελεί τις αποφάσεις του Διοικητικού Συμβουλίου και ενεργεί σύμ¬ 
φωνα με τις ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, τον αναπληρώνει ο 
Αντιπρόεδρος σε όλα τα καθήκοντα αυτού και σε περίπτωση απουσίας ή 
κωλύματος τούτου, άλλο μέλος του Διοικητικού Συμβουλίου, που ορίζε¬ 
ται με απόφαση αυτού. 

Άρθρο 7 

Καθήκοντα Γενικού Γραμματέα 

1. Ο Γενικός Γραμματέας του ιδρύματος: 

α) Φροντίζει για τη σύνταξη των πρακτικών του Διοικητικού Συμ¬ 
βουλίου. 

β) Διεκπεραιώνει την αλληλογραφία. . 

γ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

δ) Συντάσσει και υποβάλλει για έγκριση στο Διοικητικό Συμβούλιο 
κατά τη λήξη κάθε έτους, την έκθεση πεπραγμένων του έτους αυτού. 

2. Ο Γενικός Γραμματέας, εφόσον κρίνεται αιτιολογημένα απαραί¬ 
τητο από το Διοικ. Συμβούλιο (λόγω ειδικών συνθηκών), μπορεί να 
βοηθείται από υπάλληλο του ιδρύματος, την ευθύνη όμως για τις ενέρ¬ 
γειες τούτου φέρει πάντοτε ο ίδιος. 

3. Τον Γενικό Γραμματέα, όταν απουσιάζει ή κωλύεται, τον αναπλη¬ 
ρώνει άλλο μέλος του Διοικητικού Συμβουλίου, που ορίζεται με από¬ 
φαση αυτού. 

Άρθρο 8 

Καθήκοντα Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει και διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 


2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 9 

Οικονομική διαχείριση 

1. Η οικονομική διαχείρισή του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους 
με απόφαση του Διοικητικού Συμβουλίου, που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 κάι του από 
20.12.1939 Β.Δ/τος (ΦΕΚ 552/Ά/22.12.1939). 

Άρθρο ΊΟ 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος, που πραγματοποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο.' 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού, που λαμβάνεται με 
πλειοψηφία πέντε τουλάχιστον μελών του. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στο Ν.Π.Δ.Δ. «Κεντρικό Ισραηλιτικό Συμ¬ 
βούλιο Συντονισμού και Γνωματεύαεως» και εφόσον δεν υπάρχει τούτο, 
στο νόμιμο συλλογικό εκπρόσωπο του εβραϊσμού της Ελλάδας, και σε 
περίπτωση που δεν υπάρχει και τούτο, στην πολυπληθέστερη Ισραηλίι- 
τική Κοινότητα της Ελλάδος, σαν κεφάλαιο αυτοτελούς διαχείρισης,.για 
εκτέλεση του ίδιου σκοπού. 

. Στην Τπουργό Πολιτισμού και τον Υπουργό Οικονομικών, αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 10 Φεβρουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜΗΤΡΗΣ ΤΣΟΒΟΛΑΣ ΜΕΛΙΝΑ ΜΕΡΚΟΥΡΗ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.454,1/158/474397 (2) 

Κύρωση καταρτισθέντων Πινάκων Αγωνιστών Εθνικής Αντίστασης 
από την Πρωτοβάθμια Επιτροπή Κρίσεως του άρθρ. 9 του 379/83 
Π. Δ/τος (ΦΕΚ Α’ 136) της Νομαρχίας Αιτωλίας και Ακαρνανίας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

Τις διατάξεις του του Ν. 1285/82, του 379/83 Π. Δ/τος, τη 
Φ.670/95/Γ2233/Σ.3868/20.12.88 Κοινή Απόφαση του Πρωθυ¬ 
πουργού και του Υπουργού Εθνικής Άμυνας και την από 3 Μαρτίου 
1989 εισήγηση της ΔΕΠΑΘΑ/ΓΕΕΘΑ, αποφασίζουμε: 

1. Την κύρωση των από Φεβρουάριο 1989 καταρτισθέντων Πινά¬ 
κων Αγωνιστών Εθνικής Αντίστασης από την Πρωτοβάθμια Επιτροπή 
Κρίσεως του άρθρου 9 του αρ. 379/83 Π. Δ/τος της Νομαρχίας Αιτω¬ 
λίας και Ακαρνανίας βάσει των από Φεβρουάριο 1989 αποφάσεών της 
που καταχωρήθηκαν στα αριθ. 133/1989 πρακτικά. 

2. Με τις πιο πάνω αποφάσεις αναγνωρίσθηκαν ως αγωνιστές της 
Εθνικής Αντίστασης οι: 

Ευαγγελίου Κων/νος του Γεωργίου και της Βασιλικής, γεν. το 
1925 στη Ναύπακτο, Ναυπακτίας, Αιτωλ/νίας. 

Ευαγγελίου Ανδρέας του Γεωργίου και της Βασιλικής, γεν, το 1927 
στη Ναύπακτο, Ναυπακτίας, Αιτωλ/νίας. 

Τσίπρας Κων/νος του Χρήστου και της Κονδύλως, γεν. το 1903 στη 
Μαδρινή, Ναυπακτίας, Αιτωλ/νίας. 

Ράπος Ευστράτιος του Κων/νου και της Χρυσούλας, γεν. το 1906 
στη Κωνωπίνα, Βόνιτσας, Αιτωλ/νίας. 

Μπρέσακας Κων/νος του Παύλου και της Σοφίας, γεν. το 1920 στη 
Πετρώνα Βάλτου, Αιτωλ/νίας. 

Τσακλατήρα-Σαρελάκου Κλάρα του Κων/νου και της Βασιλικής, 
γεν. το 1924 στο Αγρίνιο, Τριχωνίδας, Αιτωλ/νίας. 

Κατσέλης Κων/νος του Βασιλείου και της Αλεξάνδρας, γεν. το 1925 
στον Αγ. Βλάσιο, Τριχωνίδας, Αιτωλ/νίας. 

Αλεξόπουλος Παντολέων του Δημητρίου και της Κωστούλας, γεν. το 

1918 στο Μαμάκου, Ναυπακτίας, Αιτωλ/νίας. 

Σαγανάς Επαμεινώνδας του Στυλιανού και της Αγγελικής, γεν. το 
1910 στη Κεχρινιά, Βάλτου, Αιτωλ/νίας. 

Μοσχανδρέου Ελευθέριος του Χαράλαμπου και της Αικατερίνης, γεν. 
το 1924 στην Ελατόβρυση, Ναυπακτίας, Αιτωλ/νίας. 

Τσορτού-Σακαρέλου Μαρία του Λεωνίδα σύζ. Κων/νου, γεν. το 
1920 στο Κρίκελλο, Ευρυτανίας. 

Υφαντή Χρυσάνθη του Δημητρίου σύζ. Σπυρίδωνος, γεν. το 1926 
στο Γαλατά, Μεσολογγίου, Αιτωλ/νίας. 

Κουτσογιάννος Σεραφείμ του Νικολάου και της Ελένης, γεν. το 
1902 στο Περδικάκιο, Βάλτου, Αιτωλ/νίας. 

Αποστολόπουλος Ιωάννης του Ιωάννη και της Αμαλίας, γεν. το 

1919 στο Γραμματικού, Μεσολογγίου, Αιτωλ/νίας. 

Βλαχογιώργος Απόστολος του Ιωάννη και της Σπυριδούλας, γεν. το 

1925 στο Αγγελόκαστρο, Μεσολογγίου, Αιτωλ/νίας. 

Παλούμπας Δημήτριος του Βασιλείου και της Αγγελικής, γεν. το 
1915 στο Αγγελόκαστρο, Μεσολογγίου, Αιτωλ/νίας. 

Ρουμελιώτη Ελένη του Ιωάννη και της Σοφίας, γεν. το 1927 στον 
Αγ. Βασίλειο, Πατρών, Αχαΐας. 

Μέντζου Αλεξάνδρα του Τριαντάφυλλου, σύζ. Γεωργίου, γεν. το 
1928 στη Καστανούλα, Τριχωνίδας, Αιτωλ/νίας. 

Καραμπούλη Ελένη του Δημητρίου και της Ευανθίας, γεν. το 1915 
στη Στάνου, Βάλτου, Αιτωλ/νίας. 

Μηλαροκώστας Χρήστος του Κων/νου και της Χρυσούλας, γεν. το 
1933 στο Αγρίνιο, Τριχωνίδας, Αιτωλ/νίας. 

Παληγεώργου Μαρία του Κων/νου και της Μαρίας, γεν. το 1922, 
στη Μεσούντα, Άρτας. 

Ρούκης Κων/νος του Βασιλείου και της Ελένης, γεν. το 1919 στους 
Καλαρύτες, Δωδώνης, Ιωαννίνων. 

Σαλαγιάννης Δημοσθένης του Αθανασίου και της Αθηνάς, γεν. το 

1919 στο Τροβάτο, Ευρυτανίας. 

Τσιρογιάννης Χρήστος του Ιωάννη και της Αρετής, γεν. το 1914 στο 
Αγρίνιο, Τριχωνίδας, Αιτωλ/νίας. 

Φαφλιώρα Ευφροσύνη του Θεοδώρου και της Παρασκευή, γεν. το 

1920 στο Αγρίνιο, Τριχωνίδας, Αιτωλ/νίας. 

Τσιμιδάκης Βασίλειος του Δημητρίου και της Κατίνας, γεν. το 1927 


στο Δοκίμιο, Τριχωνίδας, Αιτωλ/νίας. 

Γεωργαράς Ηλίας του Γεωργίου και της Αγγελικής, γεν. το 1924 
στα Δορβίτσια Ναυπακτίας, Αιτωλ/νίας. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 9 Μαρτίου 1989 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 

Αριθ. Γ 3923 (3) 

Καθορισμός των τεχνικοοικονομικών και λοιπών στοιχείων για το χα¬ 
ρακτηρισμό των επενδύσεων του Ν. 1775/1988 (ΦΕΚ 101/Α)ως 
«Υψηλής Τεχνολογίας και Καινοτομίας» των απαιτουμένων δικαιο- 
λογητικών που συνοδεύουν την αίτηση των Εταιρειών Παροχής Επι¬ 
χειρηματικού Κεφαλαίου για επιχορήγηση, των διαδικασιών της 
επιχορήγησης του Δημοσίου, του τρόπου καταβολής της επιχορήγη¬ 
σης και ελέγχου των επενδύσεων αυτών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1775/1988 (ΦΕΚ 201/Α/ 
22.3.1988) «Εταιρείες παροχής επιχειρηματικού κεφαλαίου και άλλες 
διατάξεις». 

2. Τις διατάξεις του Ν. 1262/82 «Για την παροχή κινήτρων ενίσχυ¬ 
σης της Οικονομικής και Περιφερειακής Ανάπτυξης της Χώρας κ.λπ.» 
όπως τροποποιήθηκε και συμπληρώθηκε. 

3. Το άρθρο 23 του Ν. 1558/1985 (ΦΕΚ 137/Α/26.7.1985) 
«Κυβέρνηση και Κυβερνητικά Όργανα». 

4. Την απόφαση Α 225/ΔΙΟΝΟΣΕ/10/2.1.89 του Πρωθυπουργού 
και του Υπουργού Εθνικής Οικονομίας «Ανάθεση αρμοδιοτήτων στους 
Υφυπουργούς Εθνικής Οικονομίας», αποφασίζουμε: 

ΚΕΦΑΛΑΙΟ Α 

ΣΤΟΙΧΕΙΑ ΧΑΡΑΚΤΗΡΙΣΜΟΥ ΤΩΝ ΕΠΕΝΔΥΣΕΩΝ 
«ΩΣ ΥΨΗΛΗΣ ΤΕΧΝΟΛΟΓΙΑΣ ΚΑΙ ΚΑΙΝΟΤΟΜΙΑΣ» 

Άρθρο 1 

Πεδίο Εφαρμογής 

Επενδύσεις «Υψηλής Τεχνολογίας και Καινοτομίας» λογίζονται εκεί¬ 
νες που αποσκοπούν στην ανάπτυξη ή παραγωγή: 
α. Νέων ή βελτιωμένων προϊόντων και υπηρεσιών 
β. Νέων ή βελτιωμένων μεθόδων παραγωγής 
γ. Νέων ή βελτιωμένων μεθόδων οργάνωσης και 
δ. Νέων χρήσεων προϊόντων και υπηρεσιών. 

Άρθρο 2 

Τα τεχνολογικά στοιχεία με βάση τα οποία κρίνονται κατά περί¬ 
πτωση οι επενδύσεις του άρθρου 1 προκειμένου να χαρακτηρισθούν ως 
Υψηλής Τεχνολογίας και Καινοτομίας είναι τα εξής: 

1. Η ηλικία της τεχνολογίας παραγωγής κάθε προϊόντος ή υπηρε¬ 
σίας. Επίσης η εξέλιξη της τεχνολογίας αυτής στα τελευταία δέκα χρό¬ 
νια, και παραπέρα δυνατότητες για τεχνολογική εξέλιξη. 

2. Η ενσωμάτωση στο προϊόν ή στην Υπηρεσία εφευρέσεων ή αποτε¬ 
λεσμάτων έρευνας που έγιναν από τον ίδιο τον επενδυτή ή από τρίτους 
αλλά είναι ή πρόκειται να γίνουν νόμιμα κτήμα του και ο βαθμός συμβο¬ 
λής τους στον χαρακτηρισμό της εφαρμοζόμενης τεχνολογίας ως υψη¬ 
λής και καινοτομικής. 

3. Το προηγμένο των προτεινόμενων μεθόδων παραγωγής και μη¬ 
χανολογικού εξοπλισμού καθώς και των χρησιμοποιουμένων υλικών. 

4. Οι Τεχνικές και Τεχνολογικές ιδιότητες και χαρακτηριστικά του 
προϊόντος ή της υπηρεσίας. 

5. Η προτεινόμενη στελέχωση της επιχείρησης με επαρκές και κα¬ 
τάλληλο ειδικό τεχνικο-επιστημονικό προσωπικό. 

6. Ο προτεινόμενος στο επενδυτικό σχέδιο έλεγχος της ποιότητας στα 
διάφορα στάδια της παραγωγικής διαδικασίας και του τελικού προϊό¬ 
ντος. 

7. Η πρόβλεψη για οργάνωση ερευνητικού εργαστηρίου με κατάλ- 

ληλο εξοπλισμό και στελέχωση, ικανού να ανταποκριθεί σε έρευνα για 
ανάπτυξη της τεχνολογίας παραγωγής, νέων ή βελτιωμένων προϊό¬ 
ντων κ.λπ. Παράλληλα εκτιμάται η συνεργασία με εξειδικευμένα ερευ¬ 
νητικά κέντρα ή φορείς έρευνας. ΤΕΙ, ΑΕΙ, Εθνικά Ερευνητικά Κέντρα, 
Ερευνητικά Ινστιτούτα, Εταιρείες Τεχνολογικής Ανάπτυξης κ.λπ.). 

8. Η συνεργασία με επιχειρήσεις του εσωτερικού ή του εξωτερικού 
για μεταφορά τεχνολογίας, καθώς και τα στοιχεία της επιχειρηματικής 
ταυτότητας της εταιρείας παροχής της τεχνολογικής βοήθειας. 

Άρθρο' 3 

Τα ιδιωτικοοικονομικά στοιχεία με βάση τα οποία αξιολογούνται τα 
επενδυτικά προγράμματα που χαρακτηρίζονται ως επενδύσεις υψηλής 
τεχνολογίας και καινοτομίας, επικεντρώνονται στη βιωσιμότητα του 
προγράμματος και τις προοπτικές που δημιουργούνται από την εφαρ¬ 
μογή του με ιδιαίτερη έμφαση: 

α. Στην ανταγωνιστικότητα και στη δυνατότητα εμπορικής αξιοποίη¬ 
σης της υπηρεσίας ή του προϊόντος. 

β. Στην εκτίμηση της φύσης και έντασης των επιχειρηματικών κινδύ¬ 
νων που απορρέουν από την πραγματοποίηση της επένδυσης. 

γ. Στην οργάνωση του τμήματος ΜΑΚΚΕΤΙΝΟ σε σχέση με τη δυ¬ 
νατότητα της επιχείρησης για «σχεδιασμό» νέων ή βελτιωμένων προϊό¬ 
ντων ή υπηρεσιών. 

δ. Στην ικανότητα του φορέα της επένδυσης για διαχείριση καινοτο- 
μικών ιδεών αι επιχειρηματικών δραστηριοτήτων αυξημένου κινδύνου. 

ε. Το χρηματοδοτικό σχήμα του προτεινόμενου προγράμματος και τα 
οικονομικά αποτελέσματα από την εφαρμογή του. 

ΚΕΦΑΛΑΙΟ Β 

ΑΠΑΙΤΟΤΜΕΝΑ ΔΙΚΑΙΟΛΟΓΗΤΙΚΑ. ΔΙΑΔΙΚΑΣΙΕΣ ΕΓΚΡΙΣΗΣ, 
ΤΡΟΠΟΣ ΚΑΤΑΒΟΛΗΣ ΤΗΣ ΕΠΙΧΟΡΗΓΗΣΗΣ ΚΑΙ ΕΛΕΓΧΟΣ 
ΠΡΑΓΜΑΤΟΠΟΙΗΣΗΣ ΤΩΝ ΕΠΕΝΔΥΣΕΩΝ 

Άρθρο 4 

Απαιτούμενα Δικαιολογητικά 

Τα απαιτούμενα δικαιολογητικά που συνοδεύουν την αίτηση επιχο¬ 
ρήγησης των Εταιρειών Παροχής Επιχειρηματικού κεφαλαίου στο 
Υπουργείο Εθνικής Οικονομίας, για τη συμμετοχή τους σε επιχειρήσεις 
που αναλαμβάνουν επενδύσεις Υψηλής Τεχνολογίας και Καινοτομίας 
σύμφωνα με τις περιπτώσεις (α) και (β) του δεύτερου εδαφίου της παρα¬ 
γράφου 1 του άρθρου 1 του Ν. 1775/1988, είναι τα εξής: 

1. Πιστοποιητικό από την αρμόδια Υπηρεσία της Νομαρχίας της 
έδρας της εταιρείας από το οποίο θα προκύπτει η νόμιμη σύσταση και 
λειτουργία της εταιρείας παροχής επιχειρηματικού κεφαλαίου καθώς 
και τα στοιχεία των νόμιμων εκπροσώπων της. 

2. Ισολογισμοί με τους λογαριασμούς εκμεταλλεύσεως των πέντε τε¬ 
λευταίων χρόνων (εφόσον η εταιρεία λειτουργεί λιγότερο διάστημα, 
υποβάλλονται οι αντίστοιχοι ισολογισμοί). 

3. Δήλωση του φορέα για την αποδοχή της συμμετοχής στο κεφάλαιο 
του της εταιρείας επιχειρηματικού κεφαλαίου. 

4. Τεχνικοοικονομική προμελέτη εις διπλούν στην οποία θα αναλύο¬ 
νται τόσο τα τεχνολογικά όσο και τα ιδιωτικοοικονομικά στοιχεία αξιο¬ 
λόγησης του προτεινόμενου προγράμματος. Σε περίπτωση που ταυτό¬ 
χρονα ζητείται και η υπαγωγή του επενδυτικού προγράμματος στο Ν. 
1262/82 ή στα ΜΟΠ μπορεί να υποβάλλεται κοινή αίτηση της Εται¬ 
ρείας Παροχής Επιχειρηματικού Κεφαλαίου και του φορέα της επένδυ¬ 
σης. 

5. Μαζί με τα δικαιολογητικά της προηγούμενης παραγράφου θα 
υποβάλλεται και έκθεση στην οποία θα περιγράφονται τα τεχνολογικά 
στοιχεία της επένδυσης σύμφωνα με το άρθρο 2 της παρούσας απόφα¬ 
σης. 

6. Προσύμφωνο μεταξύ του φορέα της επένδυσης και του νόμιμου 
κατόχου εφεύρεσης ή αποτελεσμάτων επιστημονικής έρευνας, για την 
παραχώρηση της χρήσης και ενσωμάτωσής τους στην επένδυση στο 
οποίο να αναφέρεται και η χρονική διάρκεια. Το δικαιολογητικά αυτό 
υποβάλλεται μόνο στην περίπτωση που ο φορέας της επένδυσης πρόκει¬ 
ται να προβεί στην απόκτηση των παραπάνω δικαιωμάτων μετά την 


έγκριση παροχής της επιχορήγησης της παρ. 1 του άρθρου 3 του Ν. 
1775/1988. 

Άρθρο 5 

Διαδικασίες έγκρισης της επιχορήγησης του Δημοσίου περιεχόμενο της 
εγκριτικής απόφασης διαδικασία καταβολής της επιχορήγησης και 
έλεγχος πραγματοποίησης της επένδυσης 

1. Όλες οι αιτήσεις επιχορήγησης των Εταιρειών Παροχής Επιχει¬ 
ρηματικού Κεφαλαίου καθώς και οι αιτήσεις για επιχορήγηση των 
επενδύσεων υψηλής τεχνολογίας και καινοτομίας σύμφωνα με το Ν. 
1262/1982 ή τα ΜΟΠ, υποβάλλονται στην Κεντρική Υπηρεσία Ιδιω¬ 
τικών Επενδύσεων του Υπουργείου Εθνικής Οικονομίας και εξετάζονται 
από την Κεντρική Γνωμοδοτική Επιτροπή του Νόμου αυτού ανεξάρ¬ 
τητα από το ύψος της επένδυσης κατ’ απόκλιση των ισχυουσών οικείων 
αποφάσεων του Ν. 1262/1982. Ομοίως στην ίδια υπηρεσία υποβάλλε¬ 
ται και εξετάζεται και κάθε επένδυση για επιχορήγηση από το Ν. 
1262/1982 ή τα ΜΟΠ στην οποία πρόκειται να συμμετάσχει Εταιρεία 
Παροχής Επιχειρηματικού Κεφαλαίου. 

Αντίγραφο του φακέλλου που συνοδεύει τις παραπάνω αιτήσεις διαβι¬ 
βάζεται στη Γενική Γραμματεία Έρευνας και Τεχνολογίας του Υπουρ¬ 
γείου Βιομηχανίας, Ενέργειας και Τεχνολογίας για γνωμοδότηση, όσον 
αφορά τα κριτήρια του άρθρου 2 της παρούσας απόφασης, σύμφωνα με 
την παρ. 3 του άρθρου 3 του Ν. 1775/1988. 

2. Στην εγκριτική απόφαση του Υπουργείου Εθνικής Οικονομίας που 
προβλέπεται από την παρ. 3 του άρθρου 3 του Ν. 1775/1988 καθορί¬ 
ζονται αναλυτικά οι όροι και προϋποθέσεις για την επιχορήγηση της 
Εταιρείας Παροχής Επιχειρηματικού Κεφαλαίου. Στους παραπάνω 
όρους και προϋποθέσεις περιλαμβάνεται και η πραγματοποίηση της 
επένδυσης Υψηλής Τεχνολογίας και Καινοτομίας, της οποίας γίνεται 
λεπτομερής περιγραφή. 

3. Τα δικαιολογητικά που πρέπει να συνοδεύουν την αίτηση της 
Εταιρείας Παροχής Επιχειρηματικού Κεφαλαίου για είσπραξη της επι- 
χορήγησης είναι το Καταστατικό της επιχείρησης που πραγματοποιεί 
την επένδυση ή τροποποίησή του που να εμφανίζει το ύψος ή την αύξηση 
αντίστοιχα του μετοχικού ή εταιρικού Κεφαλαίου καθώς και όλα τα επί¬ 
σημα παραστατικά που αποδεικνύουν την καταβολή της συμμετοχής 
της σ’ αυτό. 

Η καταβολή της επιχορήγησης του Δημοσίου προς την Εταιρεία Πα¬ 
ροχής Επιχειρηματικού Κεφαλαίου γίνεται αμέσως μετά την καταβολή 
της συμμετοχής της στο μετοχικό ή εταιρικό κεφάλαιο της επιχείρησης 
που πραγματοποιεί την επένδυση Υψηλής Τεχνολογίας και. Καινοτο¬ 
μίας, μετά από έλεγχο των σχετικών δικαιολογητικών και διαπίστωση 
της τήρησης των ανάλογων όρων της εγκριτικής απόφασης. 

Σε περιπτώσεις τμηματικής καταβολής της συμμετοχής αυτής, θα 
γίνεται καταβολή του αναλογούντος κάθε φορά τμήματος της επιχορή- 
γησης. 

Η καταβληθείσα επιχορήγηση επιστρέφεται αν μέσα σε χρονικό διά¬ 
στημα έξι (6) μηνών από την ημερομηνία καταβολής της, εκτός αν στην 
εγκριτική απόφαση ορίζεται διαφορετικά, δεν δαπανηθεί στα επενδυτικά 
έργα η συμμετοχή της Εταιρείας Παροχής Επιχειρηματικού Κεφαλαίου 
στο εταιρικό ή μετοχικό Κεφάλαιο του φορέα της επένδυσης. Για το 
σκοπό αυτό υποβάλλονται στην Υπηρεσία Ιδιωτικών Επενδύσεων του 
Υπουργείου Εθνικής Οικονομίας, μέσα στην παραπάνω προθεσμία, 
αντίγραφα των επισήμων παραστατικών που αποδεικνύουν την πραγ¬ 
ματοποίηση των παραπάνω δαπανών. 

4. Η επιχορήγηση του Δημοσίου στην Εταιρεία Παροχής Επιχειρη¬ 
ματικού Κεφαλαίου παρέχεται με την αίρεση της πραγματοποίησης από 
τον φορέα της συγκεκριμένης επένδυσης υψηλής τεχνολογίας και καινο¬ 
τομίας, σύμφωνα με τους όρους και προϋποθέσεις που καθορίζονται 
στην εγκριτική απόφαση του άρθρου 3 παρ. 3 του Ν. 1775/1988. 

5. Η πραγματοποίηση της επένδυσης Υψηλής Τεχνολογίας και Και¬ 
νοτομίας σύμφωνα με τους όρους και προϋποθέσεις της εγκριτικής από¬ 
φασης διαπιστώνεται μετά από επιτόπιο έλεγχο των Κεντρικών Οργά¬ 
νων Ελέγχου της παρ. 2 του άρθρου 8 του Ν. 1262/1982, αμέσως 
μετά την ολοκλήρωση των επενδυτικών έργων. 

6. Σε περίπτωση που η επένδυση δεν πραγματοποιήθηκε σύμφωνα 
με τους όρους και προϋποθέσεις της εγκριτικής απόφασης, εφαρμόζεται 
ανάλογα το δεύτερο εδάφιο της παρ. 5 του άρθρου 6 του Ν. 1262/ 
1982. 

7. Για την εφαρμογή του άρθρου 3 του Ν. 1775/1988 και της πα¬ 
ρούσας απόφασης, ισχύουν ανάλογα οι διατάξεις της παρ. 4 του άρθρου 
5 και του άρθρου 20 του Ν. 1262/1982. 

Άρθρο 6 

1. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 1 Μαρτίου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΒΙΟΜΗΧΑΝΙΑΣ, ΕΝΕΡΓΕΙΑΣ & 

ΕΘΝΙΚΗΣ ΟΙΚΟΝΟΜΙΑΣ ΤΕΧΝΟΛΟΓΙΑΣ 

ΠΑΥΣΑΝΙΑΣ ΖΑΚΟΛΙΚΟΣ ΑΝΑΣΤΑΣΙΟΣ ΠΕΠΟΝΗΣ 
--♦- 

Αριθ. Γ/4051 (4) 

Τροποποίηση της Γ/3697/25.2.1988 απόφασης του Υπουργού Εθνι¬ 
κής Οικονομίας, όπως τροποποιήθηκε, για την «Ανασύσταση και 
Ανασυγκρότηση Περιφερειακών Γνωμοδοτικών Επιτροπών, σύμ¬ 
φωνα με το άρθρο 8 του Ν. 1262/82, όπως ισχύει, καί καθορισμός 
της διαδικασίας λειτουργίας τους». 

Ο ΥΠΟΥΡΓΟΣ 
ΕΘΙΜΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων ενίσχυ¬ 
σης της Οικονομικής και Περιφερειακής Ανάπτυξης της χώρας και τρο¬ 
ποποίηση συναφών διατάξεων», όπως ισχύει και ειδικότερα τις διατά¬ 
ξεις των άρθρων 8 και 25 αυτού, 

2. Τις διατάξεις του Π.Δ. 545/88 «Περί Οργανισμού του Υπουρ¬ 
γείου Εθνικής Οικονομίας», 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα», 

4. Την απόφαση Α/225/ΔΙΟΝΟΣΕ/10/2.1.1989 του Πρωθυ¬ 
πουργού και του Υπουργού Εθνικής Οικονομίας «Ανάθεση αρμοδιοτή¬ 
των στους Υφυπουργούς Εθνικής Οικονομίας Γιάννο Παπαντωνίου και 
Παυσανία Ζακολίκο», 

5. Το άρθρο 44 του Ν. 1731/87 «Ρυθμίσεις στην άμεση και έμμεση 
φορολογία και άλλες διατάξεις», 

6. Το Ν. 1622/1986 (ΦΕΚ 92/Α'/14.7.1986) «Τοπική Αυτοδιοί¬ 
κηση - Περιφερειακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού. 

7. Το Π.Δ. 51/1987 (ΦΕΚ 26/τ.Α/6.3.1987) «Καθορισμός των 
Περιφερειών της χώρας για το σχεδίασμά, προγραμματισμό και συντο¬ 
νισμό της Περιφερειακής Ανάπτυξης», 

8. Την απόφαση Γ/4973/16.11.87 του Υπουργού Εθνικής Οικο¬ 
νομίας «εκχώρηση δικαιώματος υπογραφής αποφάσεων υπαγωγής 
επενδύσεων στο Ν. 1262/82 (και τροποποιητικών αυτών) στους Γενι¬ 
κούς Γραμματείς Περιφερειών και στον Διοικητή της Αγροτικής Τράπε¬ 
ζας και αποκέντρωση της εκταμίευσης της επιχορήγησης», όπως 
ισχύει, 

9. Την απόφαση Γ/3697/25.2.1988 του Υπουργού Εθνικής Οικο¬ 
νομίας, για την «Ανασύσταση και Ανασυγκρότηση Περιφερειακών Γνω¬ 
μοδοτικών Επιτροπών, σύμφωνα με το άρθρο 8 του Ν. 1262/82, όπως 
ισχύει και καθορισμός της διαδικασίας λειτουργίας τους», 

10. Τις υπηρεσιακές ανάγκες, 

11. Τα από 3.3.1989, 2.3.1989 και 27.2.1989 Ιβίβχ των Γεν. 
Γραμματέων Περιφερειών Νοτίου Αιγαίου, Θεσσαλίας και Ηπείρου, 
αποφασίζουμε: 

Άρθρο 1 

1. Αντικαθιστούμε τα υπ’ αριθ. 4, 8 και 15 μέλη που αναφέρονται 
στην παρ. Δ' του άρθρου 7 της Γ/3697/25.2.1988 απόφασή μας, 
όπως τροποποιήθηκε, ως εξής: 

Δ’ ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΗΠΕΙΡΟΥ 

4. ΔΗΜΗΤΪΊΟΣ ΓΙΩΤΙΤΣΑΣ, Οικονομολόγος, ειδικός επί επενδύ¬ 
σεων, με αναπληρωτή τον ΣΤΕΦΑΝΟ ΚΟΥΦΟ. 

8. ΑΘΑΝΑΣΙΟΣ ΦΑΡΙΔΗΣ, Εκπρόσωπος της Δ/νσης Γεωργίας 
της Νομαρχίας Ιωαννίνων, με αναπληρώτρια την ΒΑΣΙΛΙΚΗ ΘΕΟ¬ 
ΧΑΡΗ. 

15. ΜΙΧΑΛΗΣ ΜΗΛΙΩΝΗΣ, Εκπρόσωπος της Εθνικής Τράπεζας, 
με αναπληρωτή τον ΗΛΙΑ ΖΙΩΓΑ, της ίδιας Τράπεζας. 

2. Αντικαθιστούμε το υπ’ αριθ. 1 μέλος και Πρόεδρο της παρ. Ε' του 
άρθρου 7 της Γ/3697/25.2.1988 απόφασής μας, όπως τροποποιή¬ 
θηκε, ως εξής: 


Ε’ ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΘΕΣΣΑ¬ 
ΛΙΑΣ 

1. ΔΗΜΗΤΡΙΟΣ ΠΑΠΑΒΑΣΙΛΕΙΟΥ, Γενικός Γραμματέας Περι¬ 
φέρειας Θεσσαλίας, Πρόεδρος, με αναπληρωτή τον Νομάρχη Λάρισας. 

3. Αντικαθιστούμε το υπ’ αριθ. 1 μέλος και Πρόεδρο της παρ. Η’ του 
άρθρου 7 της Γ/3697/25.2.1988 απόφασή μας, όπως τροποποιή¬ 
θηκε, ως εξής: 

Η’ ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΝΟΤΙΟΥ 
ΑΙΓΑΙΟΥ (ΚΥΚΛΑΔΩΝ) 

1. ΙΩΑΝΝΗΣ ΚΡΙΚΑΣ, Γενικός Γραμματέας Περιφέρειας Νοτίου 
Αιγαίου, με αναπληρωτή τον Νομάρχη Κυκλάδων. 

Άρθρο 2 

1. Κατά τα λοιπά ισχύουν οι διατάξεις της Γ/3697/25.2.1988 
απόφασή μας, όπως τροποποιήθηκε. 

2. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβέρνησης. 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 8 Μαρτίου 1989 

Ο ΥΦΥΠΟΥΡΓΟΣ 

ΠΑΥΣΑΝΙΑΣ ΖΑΚΟΛΙΚΟΣ 

-♦- 

Αριθ. 17663/4255/1566 Φ6 (5) 

Τροποποίηση αδείας λειτουργίας εργοστασίου παραγωγής φαρμακευτι¬ 
κών και ενέσιμων κτηνιατρικών, προϊόντων, της ΚΟΠΕΡ Α.Ε. στον 

Δήμο Αθηναίων του Νομού Αττικής. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 3214/ 
1955 και 4481/1965, του Ν.Δ. 1150/1949, του Α.Ν. 207/1967, 
του από 15.10.1922 Β. Δ/τος, του από 16.3.50 Β.Δ/τος όπως τρο¬ 
ποποιήθηκε και συμπληρώθηκε με το από 24.11.53 όμοιο, του Ν.Δ. 
96/2,8.73 καθώς και του Π.Δ. 238/79 «περί Οργανισμού του Υπ. 
Βιομηχανίας και Ενέργειας», το Π.Δ. 437/19.9.85 και 456/26.9.85 
περί καθορισμού και ανακατανομής των αρμοδιοτήτων των Υπουρ¬ 
γείων και μεταφοράς αρμοδιοτήτων Υπηρεσιών και προσωπικού στο 
Υπουργείο Βιομηχανίας Ενέργειας & Τεχνολογίας. 

2. Την απόφαση 1321/25.9.87 του Πρωθυπουργού και Υπουργού 
Βιομηχανίας Ενέργειας & Τεχνολογίας, σχετικά με ανάθεση αρμοδιο¬ 
τήτων στον Αν. Υπουργό Βιομηχανίας Ενέργειας & Τεχνολογίας (ΦΕΚ 
531 Β/30.9.87). 

3. Τις κοινές αποφάσεις των Υπουργών Βιομηχανίας και Ενέργειας 
και Κοινών. Υπηρεσιών με αριθμ. 36269/1179/15.1.74 και με 
αριθμό Α6/829/78. 

. 4. Την απόφαση 1947/228/28.1.88 του Αν. Υπουργού Βιομηχα¬ 
νίας Ενέργειας και Τεχνολογίας «περί μεταβιβάσεως της εξουσίας να 
υπογράφουν με εντολή Αν. Υπουργού στο Γενικό Γραμματέα και στους 
ανώτατους & ανώτερους υπαλλήλους του Υπουργείου Βιομηχανίας 
Ενέργειας και Τεχνολογίας». (ΦΕΚ 40Β/1.2.88). 

5. Τις αποφάσεις μας με αριθμό α) 1. 1η/Φ6.Κ32/Β 1917/ 
22.884 με την οποία χορηγήθηκε άδεια λειτουργίας κατόπιν μηχ/κής 
επεκτάσεως λόγω εκσυγχρονισμού διάρκειας πέντε (5) ετών για μηχ- 
/τα ισχύος 672,37 ΗΡ και 180 ΚΨ και αξίας 37.037.000 δρχ. και β) 
Β. 11934/2711/981/26.5.88 με την οποία χορηγήθηκε τροποποί¬ 
ηση αδείας λειτουργίας στο εργοστάσιο παραγωγής φαρμακευτικών 
προϊόντων με την προσθήκη της δραστηριότητας παραγωγή και ενέσι¬ 
μων κτηνιατρικών προϊόντων. 

6. Αίτηση της εν λόγω εταιρείας για την τροποποίηση της αδείας λει¬ 
τουργίας του εργοστασίου της με την προσθήκη σ’ αυτό της δραστηριό¬ 
τητας παραγωγής υγρών φακών επαφής χωρίς την προσθήκη νέου μη¬ 
χανολογικού εξοπλισμού. 

7. Την υπ’ αριθ. 4745/9.8.84 ερμηνευτική εγκύκλιο του Π.Δ. 84/ 
84, στην οποία αναφέρεται ότι οι μονάδες παραγωγής καλλυντικών 
προϊόντων μπορούν να ιδρύονται και να λειτουργούν στο Ν. Αττικής, με 
βάσει μόνο τις διατάξεις της Βιομηχανικής Νομοθεσίας και η ρύθμιση 
αυτή κατισχύει και των περιορισμών του άρθρου 2 του Π.Δ./τος 84/ 
1984. 

8. Την από 1,9.88 Εισήγηση της Υπηρεσίας μας και τη γνωμάτευση 
του Δ.Σ! του Ε.Ο.Φ με αριθμό 0-1043/30η/21.12.88, αποφασί¬ 
ζουμε: 

Τροποποιούμε την υπ’ αριθ. I. 1η/Φ6.Κ.32/Β.19171/22.8.84 
απόφασή μας με την οποία χορηγήθηκε άδεια λειτουργίας διάρκειας πέ¬ 
ντε (5) ετών στο εργοστάσιο παραγωγής φαρμακευτικών προϊόντων της 
ΑΕ ΚΟΠΕΡ στην περιοχή του Δήμου Αθηναίων η οποία έχει ήδη τρο¬ 
ποποιηθεί με την αριθμ. Β. 11934/2711/981/ όμοια που έχει προ¬ 
σθέσει στη δραστηριότητα της μονάδας και την παραγωγή ενέσιμων 
κτηνιατρικών και ορίζουμε να ισχύει και για την παραγωγή υγρών φα¬ 
κών επαφής, σύμφωνα με τους όρους της υπ’ αριθ. Ι-1η/Φ6 Κ 32/Β/ 
19171/22.8.84 αποφάσεως, με τροποποίηση του (γ) όρου ως εξής: 

γ) Να πραγματοποιείται η παραγωγή κάθε φαρμακευτικού και ενέσι- 
μου κτηνιατρικού προϊόντος και η παραγωγή υγρών φακών επαφής 
μετά από προηγούμενο έλεγχο του Ε.Ο.Φ., προς διαπίστωση ότι ανω¬ 
τέρω εργοστάσιο διαθέτει την απαιτούμενη πληρότητα και επάρκεια 
εγκαταστάσεων, εξοπλισμού και ειδικού προσωπικού για την άρτια πα¬ 
ραγωγή των προϊόντων. 

Κατα τα λοιπά ισχύουν οι όροι και περιορισμοί της υπ’ αριθ. 1-1 η/Φ 
6.Κ32/Β.1917/22.8.84 αποφάσεώς μας. 

Η παρούσα απόφαση να δημοσιευθεί στην Εφημ. της Κυβερνήσεως 
σύμφωνα με το άρθρο 7 παρ. 3 του ΝΔ.96/73(ΦΕΚ 172 Α/8.8.73). 

Αθήνα, 22 Φεβρουάριου 1989 

Με εντολή Υπουργού 
Οι Γενικοί Γραμματείς 

ΦΩΤΗΣ ΤΣΑΟΥΣΗΣ ΔΗΜ. ΔΙΑΜΑΝΤΟΠΟΥΛΟΣ 

-φ- 

Αριθ. 338 (6) 

Σύσταση Αναπτυξιακού Συνδέσμου «ΝΟΤΙΟ ΜΑΛΕΒΥΖΙ» Ν. Ηρα¬ 
κλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 183 του Δημοτικού και Κοινοτικού Κώ¬ 
δικα (ΠΔ. 76/1985 ΦΕΚ 27/1.3.1985 Τεύχος Α'). 

2. Την 68228/29.9.1986 απόφαση των Υπουργών Εσωτερικών, 
Εθνικής Οικονομίας, Περιβάλλοντος Χωροταξίας και Δημοσίων Έρ¬ 
γων» προσδιορισμός γεωγραφικών ενοτήτων του Νομού Ηρακλείου» 
(ΦΕΚ 748/31.10.1986 Τεύχος Β’). 

3. Τις 53974/Α.Ε. 86/24.7.1984 και 62942/Α.Ε.99/ 
18.12.1985 εγκυκλίους του Υπουργείου Εσωτερικών. 

4. Τις νομότυπες αποφάσεις των Κοινοτικών Συμβουλίων, Κρουσώ- 
νος, Αγίου Μύρωνος, Κορφών, Σάρχου, Λουτρακιού, Άνω Ασιτών, 
Βουτών, Κάτω Ασιτών, Πενταμοδίου, Πετροκεφάλου, Πυργούς και 
Σταυρακίων, που υπάγονται στην 15η γεωγραφική ενότητα του Νομού 
Ηρακλείου, με αριθμούς 211/1988, 41/1988, 43/1988, 63/1988, 
41/1988, 44/1988, 83/1988, 54/1988, 30/1988, 44/1988, 
38/1988 και 42/1988, αντίστοιχα, για τη σύσταση Αναπτυξιακού 
Συνδέσμου, με την ονομασία «ΑΝΑΠΤΥΞΙΑΚΟΣ ΣΥΝΔΕΣΜΟΣ ΝΟ¬ 
ΤΙΟ ΜΑΛΕΒΥΖΙ», αποφασίζουμε: 

1. Επικυρώνουμε τις αποφάσεις των Κοινοτικών Συμβουλίων Κρου- 
σώνος, Αγίου Μύρωνος, Κορφών, Σάρχου, Λουτρακιού, Άνω Ασιτών, 
Βουτών, Κάτω Ασιτών, Πενταμοδίου, Πετροκεφάλου, Πυργούς και 
Σταυρακίων, με αριθμούς 211/1988, 41/1988, 43/1988, 63/ 
1988, 41/1988, 44/1988, 83/1988, 54/1988, 30/1988, 44/ 
1988, 38/1988 και 42/1988, αντίστοιχα, για τη σύσταση Αναπτυ¬ 
ξιακού Συνδέσμου, με την ονομασία «ΑΝΑΠΤΥΞΙΑΚΟΣ ΣΥΝΔΕ¬ 
ΣΜΟΣ ΝΟΤΙΟ ΜΑΛΕΒΥΖΙ». 

2. Έδρα του Αναπτυξιακού Συνδέσμου , ορίζεται η έδρα της Κοινό¬ 
τητας Πετροκεφάλου. 

3. Η χρονική διάρκεια του Αναπτυξιακού Συνδέσμου, ορίζεται αρ¬ 
χικά σε είκοσι (20) χρόνια με δυνατότητα παρατασής της. 

4. Σκοποί του Αναπτυξιακού Συνδέσμου είναι: 

α) Η εκπόνηση, παρακολούθηση και προώθηση υλοποίησης της τοπι¬ 
κού αναπτυξιακού προγράμματος και του χωροταξικού σχεδίου της πε- 
ριοχής. 

β) Η κατάρτιση και προώθηση προγραμμάτων, για την αξιοποίηση 
των τοπικών πλουτοπαραγωγικών πόρων και την οινάπτυξη των τοπι¬ 
κών παραγωγικών δυνάμεων. 

γ) Η υποβοήθηση των Κοινοτήτων του Συνδέσμου, στην καταγραφή 


και ιεράρχηση των αναγκών, στην αξιολόγηση των αναγκαίων έργων 
τεχνικής υποδομής και κοινωνικού εξοπλισμού και στον προγραμματι¬ 
σμό υλοποίησής τους. ’ 

δ) Η μελέτη, κατασκευή διαχείριση και συντήρηση των έργων τεχνι¬ 
κής υποδομής ή κοινωνικού εξοπλισμού των Κοινοτήτων, που αναθέ¬ 
τουν οι Κοινότητες στον Σύνδεσμο, με χρηματοδότηση από τα έσοδά 
τους, ή από πιστώσεις του προγράμματος Δημοσίων Επενδύσεων κα¬ 
θώς και διακοινοτικών έργων τεχνικής υποδομής ή κοινωνικού εξοπλι¬ 
σμού. 

ε) Η προστασία του φυσικού και του χτισμένου περιβάλλοντος και η 
μέριμνα για τη διατήρηση και αξιοποίηση της αρχιτεκτονικής κληρονο¬ 
μιάς και των πολιτιστικών παραδόσεων της περιοχής. 

στ) Η ενημέρωση και επιμόρφωση των κατοίκων της περιοχής με 
στόχο την διεύρυνση της συμμετοχής τους στην ανάπτυξη του τόπου 
τους και 

ζ) Γενικά η ανάληψη και υποστήριξη πρωτοβουλιών, για την προώ¬ 
θηση τής ολοκληρωμένης ανάπτυξης της περιοχής του ΝΟΤΙΟΥ ΜΑ- 
ΛΕΒΥΖΙΟΥ, στα πλαίσια της ανάπτυξης του Νομού Ηρακλείου. 

5. Στους στόχους του Αναπτυξιακού Συνδέσμου, ενδεικτικά περιλαμ¬ 
βάνονται: 

α) Η συλλογή, μεταφορά και διάθεση των απορριμμάτων της περιο¬ 

χής- 

β) Η μελέτη, κατασκευή, διαχείριση και συντήρηση συστημάτων, 
ύδρευσης, άρδευσης και αποχέτευσης, που αναθέτουν οι Κοινότητες 
στον Σύνδεσμο. 

γ) Η προμήθεια και διαχείριση συγκοινωνιακών και μεταφορικών 
μέσων για την εξυπηρέτηση των κατοίκων της περιοχής. 

δ) Η συντήρηση των σχολικών κτιρίων και η μελέτη, κατασκευή, δια¬ 
χείριση και συντήρηση αθλητικών εγκαταστάσεων και χώρων κοινωνι- 
κοπολιτιστικών λειτουργιών, διακοινοτικής σημασίας. 

ε) Η δημιουργία βοσκοτόπων και η βελτίωση εκείνων που υπάρχουν, 
σε συνεργασία πάντοτε με τις αρμόδιες υπηρεσίες. 

στ) Η εκπόνηση προγραμμάτων για την αξιοποίηση των τουριστικών 
πόρων της περιοχής και ' 

ζ) Η ανάληψη πρωτοβουλιών και η υποστήριξη της ίδρυσης διακοινο- 
τικών επιχειρήσεων και μικτών επιχειρήσεων των Κοινοτήτων με τους 
συνεταιρισμούς της περιοχής. 

6. Πόροι του Αναπτυξιακού Συνδέσμου είναι: 

α) Η ετήσια υποχρεωτική εισφορά της κάθε Κοινότητας μέλους η 
οποία ορίζεται, ανάλογα με τον πληθυσμό της ως κατωτέρω: 

1) Μέχρι 500 κάτοικοι 50.000 

2) Απο 500 - 10000 κάτοικοι 100.000 

3) Από 1001 - 1500 κάτοικοι 150.000 

4) Από 1501- και άνω κάτοικοι 200.000 

β) Πρόσοδοι από τήν περιούσια του. 

γ) Πρόσοδοι από φόρους, τέλη και δικαιώματα που επιβάλλονται 
υπέρ του Συνδέσμου. 

δ) Δωρεές, επιχορηγήσεις και εισφορές από το Δημόσιο ή άλλους φο¬ 
ρείς του Δημοσίου τομέα ή άλλα νομικά ή φυσικά πρόσωπα. 

ε) Επιχορηγήσεις από φορείς του Δημόσιου Τομέα, για εκτέλεση έρ¬ 
γων, την κάλυψη δαπανών τους και την πληρωμή των αποδοχών προ¬ 
σωπικού. 

στ) Κάθε άλλο νόμιμο έσοδο. 

7. Για την υλοποίηση των σκοπών του ο Αναπτυξιακός Σύνδεσμος 
δημιουργεί υπηρεσίες, με το απαραίτητο επιστημονικό διοικητικό και 
τεχνικό προσωπικό, προμηθεύεται μηχανήματα και τεχνικό εξοπλισμό 
και γενικά αποικτά το απαραίτητο ανθρώπινο δυναμικό και την ανα¬ 
γκαία υλικοτεχνική υποδομή και προσλαμβάνει το αναγκαίο προσω¬ 
πικό σύμφωνα με τις ισχύουσες διατάξεις. 

- Επίσης συνεργάζεται για την προώθηση των σκοπών τους, με τους 
συνεταιρισμούς, τους συλλόγους και τους άλλους κοινωνικούς φορείς 
της περιοχής, καθώς και με άλλους φορείς της Τοπικής Αυτοδιοίκησης 
ή του Δημόσιου Τομέα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 24 Φεβρουάριου 1989 

■ Ο Νομαρχών Διευθυντής 
ΕΥΘ. ΚΑΚΚΑΒΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΔΙΟΡΘ ΩΣΕΙΣ ΣΦΑΛ ΜΑΤΩΝ 

( 7 ) 

Στη Φ 430/οικ.407/13.2.89 υπουργική απόφαση που δημοσιεύ- 
θηκε στο ΦΕΚ 138/Β/21.2.89 και αφορά τη διαπίστωση της ανάγκης 
πρόσληψης προσ/κού από το Τ.Α.Π. Ο.Σ.Ε. συμπληρώνονται οι εξής 


κατηγορίες προσ/κού: που παραλείφθηκαν «ι) Με τυπικά προσόντα 
Κλάδου ΔΕ υπαλλήλων Φαρμακείων επτά (7) 

(ια) Με τυπικά προσόντα Κλάδου ΔΕ βοηθών Νοσοκόμων δώδεκα 

( 12 » 

(Από το Υπουργείο Υγείας Προν. & Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



